GREEK SUPREME COURT DECISION

Decision ID: 985/2024
Decision Number: 985
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ A' ΠΟΙΝΙΚΟ ΤΜΗΜΑ ΔΙΑΚΟΠΩΝ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βάϊα Ζαρχανή και Στυλιανή Μπλέτα - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 και 24 Ιουλίου 2024, με την παρουσία των Αντεισαγγελέων του Αρείου Πάγου 1) Ελένης Κοντακτσή και 2) Βιργινίας Σακελλαροπούλου αντίστοιχα, και του Γραμματέα Γ. Β., για να δικάσει την έφεση του εκκαλούντος-εκζητουμένου Z. M. του I. M., υπηκόου Σερβίας, που γεννήθηκε στην πόλη Vukovar Κροατίας, στις ...1968, ήδη κρατουμένου στο Κατάστημα Κράτησης Χανίων, ο οποίος δεν εμφανίστηκε στο ακροατήριο αλλά εκπροσωπήθηκε από τον εξουσιοδοτημένο συνήγορο υπερασπίσεώς του Μεθόδιο Ματαλιωτάκη, κατά της υπ'αριθμ. 81/2024 απόφασης του Συμβουλίου Εφετών Κρήτης. Το Συμβούλιο Εφετών Κρήτης, με την ως άνω απόφασή του αποφάσισε την εκτέλεση του από 5/1/2023 με αριθμό Κ-17/2001-309/5-1-2023 ευρωπαϊκού εντάλματος σύλληψης που εκδόθηκε από τον Αναπληρωτή Γενικό Εισαγγελέα του Νομαρχιακού Δικαστηρίου του Όσιεκ Κροατίας, το οποίο βασίζεται στην υπ' αρ. Κio-1/95-519/2000 απόφαση του ως άνω Νομαρχιακού Δικαστηρίου, σε βάρος του ανωτέρω εκζητουμένου. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 90/21-5-2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον του Διευθυντή του Σωφρονιστικού Καταστήματος Χανίων, Χ. Κ. και καταχωρίστηκε στο οικείο πινάκιο με τον αριθμό 562/2024. Προκειμένης συζητήσεως Αφού άκουσε τον εξουσιοδοτημένο συνήγορο της υπερασπίσεως του εκζητούμενου, που με προφορική ανάπτυξη ζήτησε όσα αναφέρονται στα σχετικά πρακτικά και την Αντεισαγγελέα η οποία πρότεινε να γίνει τυπικά δεκτή και να απορριφθεί στην ουσία της η κρινόμενη έφεση.

Judges: Μαρία Πετσάλη, Ερασμία Λιούλη, Ζωή Καραχάλιου, Βάϊα Ζαρχανή, Στυλιανή Μπλέτα - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ A' ΠΟΙΝΙΚΟ ΤΜΗΜΑ ΔΙΑΚΟΠΩΝ-(ΩΣ ΣΥΜΒΟΥΛΙΟ) Συγκροτήθηκε από τους Δικαστές: Μαρία Πετσάλη, Προεδρεύουσα Αρεοπαγίτη (ως αρχαιότερο μέλος της συνθέσεως), Ερασμία Λιούλη, Ζωή Καραχάλιου, Βάϊα Ζαρχανή και Στυλιανή Μπλέτα - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 16 και 24 Ιουλίου 2024, με την παρουσία των Αντεισαγγελέων του Αρείου Πάγου 1) Ελένης Κοντακτσή και 2) Βιργινίας Σακελλαροπούλου αντίστοιχα, και του Γραμματέα Γ. Β., για να δικάσει την έφεση του εκκαλούντος-εκζητουμένου Z. M. του I. M., υπηκόου Σερβίας, που γεννήθηκε στην πόλη Vukovar Κροατίας, στις ...1968, ήδη κρατουμένου στο Κατάστημα Κράτησης Χανίων, ο οποίος δεν εμφανίστηκε στο ακροατήριο αλλά εκπροσωπήθηκε από τον εξουσιοδοτημένο συνήγορο υπερασπίσεώς του Μεθόδιο Ματαλιωτάκη, κατά της υπ'αριθμ. 81/2024 απόφασης του Συμβουλίου Εφετών Κρήτης. Το Συμβούλιο Εφετών Κρήτης, με την ως άνω απόφασή του αποφάσισε την εκτέλεση του από 5/1/2023 με αριθμό Κ-17/2001-309/5-1-2023 ευρωπαϊκού εντάλματος σύλληψης που εκδόθηκε από τον Αναπληρωτή Γενικό Εισαγγελέα του Νομαρχιακού Δικαστηρίου του Όσιεκ Κροατίας, το οποίο βασίζεται στην υπ' αρ. Κio-1/95-519/2000 απόφαση του ως άνω Νομαρχιακού Δικαστηρίου, σε βάρος του ανωτέρω εκζητουμένου. Κατά της αποφάσεως αυτής ο εκζητούμενος και τώρα εκκαλών, άσκησε την με αριθμό και ημερομηνία 90/21-5-2024 έφεση, για τους λόγους που αναφέρονται σ' αυτήν, η οποία συντάχθηκε ενώπιον του Διευθυντή του Σωφρονιστικού Καταστήματος Χανίων, Χ. Κ. και καταχωρίστηκε στο οικείο πινάκιο με τον αριθμό 562/2024. Προκειμένης συζητήσεως Αφού άκουσε τον εξουσιοδοτημένο συνήγορο της υπερασπίσεως του εκζητούμενου, που με προφορική ανάπτυξη ζήτησε όσα αναφέρονται στα σχετικά πρακτικά και την Αντεισαγγελέα η οποία πρότεινε να γίνει τυπικά δεκτή και να απορριφθεί στην ουσία της η κρινόμενη έφεση.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Η κρινόμενη με αριθμό 90/21-5-2024 έφεση του εκζητούμενου από τις δικαστικές αρχές της Δημοκρατίας της Κροατίας, υπηκόου Σερβίας, Z. M. του I., κατοίκου ... και ήδη κρατουμένου στο Κ.Κ. Χανίων, κατά της με αριθμό 81/2024 απόφασης του Συμβουλίου Εφετών Κρήτης, με την οποία αποφασίστηκε η κατ' αυτού εκτέλεση του με αριθμό Κ-17/2001-309/5-1-2023 Ευρωπαϊκού Εντάλματος Σύλληψης των Κροατικών Αρχών ασκήθηκε από τον ίδιο τον εκκαλούντα ενώπιον του Διευθυντού του Σωφρονιστικού Καταστήματος Χανίων νομότυπα και εμπρόθεσμα (άρθρο 22 παρ.1 του ν. 3251/2004 και 451 παρ.1 ΚΠΔ - ΑΠ Συμβ. 1553/2022). Πρέπει επομένως, να εξετασθεί περαιτέρω ως προς το παραδεκτό και βάσιμο των λόγων της. Από τις διατάξεις του άρθρου 1 παρ. 1 και 2 του ν. 3251/2004 <<Ευρωπαϊκό Ένταλμα Σύλληψης ...>>, όπως η παρ.2 διαμορφώθηκε με το άρθρο 28 Ν.4947/23-6-2022 προκύπτει, ότι το ευρωπαϊκό ένταλμα σύλληψης είναι απόφαση ή διάταξη δικαστικής αρχής κράτους μέλους της Ευρωπαϊκής Ένωσης, που εκδίδεται με σκοπό τη σύλληψη και την προσαγωγή προσώπου, το οποίο ευρίσκεται στο έδαφος άλλου κράτους μέλους της Ευρωπαϊκής Ένωσης και ζητείται από τις αρμόδιες αρχές του κράτους εκδόσεως του εντάλματος στο πλαίσιο ποινικής διαδικασίας, είτε για να ασκηθεί σε βάρος του ποινική δίωξη για πράξη που του αποδίδεται, είτε για να εκτελεστεί στερητική της ελευθερίας ποινή ή μέτρο ασφαλείας και με την επιφύλαξη της μη προσβολής με την έκδοσή του, των θεμελιωδών δικαιωμάτων και αρχών, που απορρέουν από το ισχύον Σύνταγμα και το άρθρο 6 της Συνθήκης για την Ευρωπαϊκή Ένωση. Από δε τις διατάξεις του άρθρου 2 παρ.1 του ίδιου νόμου προκύπτει, ότι το ευρωπαϊκό ένταλμα σύλληψης, για το τυπικό κύρος του, πρέπει να περιέχει: α) την ταυτότητα και ιθαγένεια του εκζητουμένου, β) όνομα, διεύθυνση, αριθμό τηλεφωνικής και τηλεομοιοτυπικής σύνδεσης και ηλεκτρονική διεύθυνση της δικαστικής αρχής έκδοσης του εντάλματος, γ) μνεία της εκτελεστής δικαστικής απόφασης, του εντάλματος σύλληψης ή της συναφούς διάταξης δικαστικής αρχής, δ) φύση και νομικό χαρακτηρισμό του εγκλήματος, ε) περιγραφή των περιστάσεων τελέσεώς του, στις οποίες περιλαμβάνονται ο χρόνος και τόπος τέλεσης, καθώς και η μορφή συμμετοχής του εκζητουμένου, στ) την επιβληθείσα ποινή, αν πρόκειται για αμετάκλητη απόφαση ή το πλαίσιο ποινής που προβλέπεται για την αξιόποινη πράξη από τη νομοθεσία του κράτους μέλους έκδοσης του εντάλματος και ζ) στο μέτρο του δυνατού, κάθε άλλη πληροφορία σχετικά με την αξιόποινη πράξη και τις συνέπειες της. Προϋπόθεση της εκδόσεως ευρωπαϊκού εντάλματος σύλληψης, κατά το άρθρο 5 του άνω νόμου, είναι οι πράξεις, για τις οποίες πρόκειται να ασκηθεί η ποινική δίωξη να τιμωρούνται κατά τους ελληνικούς ποινικούς νόμους με στερητική της ελευθερίας ποινή ή με στερητικό της ελευθερίας μέτρο ασφαλείας, το ανώτατο όριο των οποίων είναι τουλάχιστον δώδεκα μηνών και, αν πρόκειται για εκτέλεση στερητικής της ελευθερίας ποινής ή μέτρου ασφαλείας, που έχουν δηλαδή ήδη επιβληθεί, να είναι διαρκείας τουλάχιστον τεσσάρων μηνών. Κατά δε τη διάταξη του άρθρου 10§1 στοιχ. α' του νόμου τούτου, επιτρέπεται η εκτέλεση του εν λόγω εντάλματος, εάν η αξιόποινη πράξη, για την οποία έχει εκδοθεί τούτο, συνιστά έγκλημα σύμφωνα και με τους ελληνικούς ποινικούς νόμους, ανεξάρτητα από το νομικό χαρακτηρισμό, το οποίο τιμωρείται, σύμφωνα με το δίκαιο του κράτους έκδοσης του εντάλματος, με στερητική της ελευθερίας ποινή ή με στερητικό της ελευθερίας μέτρο ασφαλείας, το ανώτατο όριο των οποίων είναι τουλάχιστο δώδεκα μηνών ενώ κατά το στοιχ. β' του ίδιου άρθρου, το Ε.Ε.Σ. εκτελείται αν τα δικαστήρια του κράτους έκδοσης καταδίκασαν τον εκζητούμενο σε ποινή ή μέτρο ασφαλείας στερητικό της ελευθερίας τουλάχιστον τεσσάρων μηνών για αξιόποινη πράξη, την οποία οι ελληνικού ποινικοί νόμοι χαρακτηρίζουν ως τέτοια. Κατά την παράγραφο 2 του ίδιου άρθρου, η εκτέλεση του ευρωπαϊκού εντάλματος σύλληψης επιτρέπεται χωρίς έλεγχο του διττού αξιοποίνου για τις αξιόποινες πράξεις, που αναφέρονται στην εν λόγω παράγραφο, όπως αυτές ορίζονται από το δίκαιο του κράτους έκδοσης του εντάλματος, μεταξύ των οποίων είναι και η αναφερόμενη υπό στοιχείο ιδ' κακουργηματική πράξη της ανθρωποκτονίας με πρόθεση, εφόσον τιμωρούνται στο κράτος αυτό με στερητική της ελευθερίας ποινή ή στερητικό της ελευθερίας μέτρο ασφαλείας, το ανώτατο όριο των οποίων είναι τουλάχιστον τριών ετών. Στο άρθρο 11 του ίδιου νόμου, ορίζονται οι περιπτώσεις, που απαγορεύεται η εκτέλεση του ευρωπαϊκού εντάλματος σύλληψης. Ειδικότερα, σύμφωνα με το άρθρο αυτό, όπως ισχύει μετά την τροποποίησή του με το άρθρο 30 του ν. 4947/23-6-2022, "Η δικαστική αρχή που αποφασίζει για την εκτέλεση του ευρωπαϊκού εντάλματος σύλληψης αρνείται την εκτέλεση του εντάλματος στις ακόλουθες περιπτώσεις: α) αν η αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, καλύπτεται από αμνηστία σύμφωνα με τους ελληνικούς ποινικούς νόμους, εφόσον η Ελλάδα είχε την αρμοδιότητα για τη δίωξη αυτής της αξιόποινης πράξης, β) αν από τις πληροφορίες που διαθέτει η δικαστική αρχή που αποφασίζει για την εκτέλεση του εντάλματος προκύπτει ότι ο εκζητούμενος έχει δικασθεί αμετακλήτως για τις ίδιες πράξεις από κράτος μέλος της Ευρωπαϊκής Ένωσης, εφόσον, σε περίπτωση καταδίκης, η ποινή έχει εκτιθεί ή εκτίεται ή δεν μπορεί πλέον να εκτιθεί σύμφωνα με το δίκαιο του κράτους μέλους που εξέδωσε την καταδικαστική απόφαση, γ) αν το πρόσωπο, εναντίον του οποίου έχει εκδοθεί το ευρωπαϊκό ένταλμα σύλληψης, είναι ανεύθυνο ποινικά λόγω της ηλικίας του για την αξιόποινη πράξη για την οποία έχει εκδοθεί το ένταλμα, σύμφωνα με τους ελληνικούς ποινικούς νόμους". Το δε άρθρο 12 του ίδιου νόμου, ο τίτλος του οποίου αντικαταστάθηκε με το άρθρο 12 παρ.1 του Ν.4596/2019, ορίζει στην παρ.1, όπως είχε τροποποιηθεί αρχικά με το άρθρο 12 παρ.2 του Ν.4596/2019, στη συνέχεια με το άρθρο 31 του Ν. 4947/2022 και, τέλος, με το άρθρο 36 Ν. 5108/2024, ότι: "Η δικαστική αρχή που αποφασίζει για την εκτέλεση του ευρωπαϊκού εντάλματος σύλληψης μπορεί να αρνηθεί την εκτέλεση του εντάλματος στις ακόλουθες περιπτώσεις: α) αν το πρόσωπο, εναντίον του οποίου έχει εκδοθεί το ευρωπαϊκό ένταλμα σύλληψης, διώκεται στην Ελλάδα για την ίδια αξιόποινη πράξη με εκείνη, που αναφέρεται στο ευρωπαϊκό ένταλμα σύλληψης, β) αν οι ελληνικές αρχές αποφάσισαν είτε να μην ασκήσουν ποινική δίωξη για την αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, είτε να παύσουν τη δίωξη, γ) αν ο εκζητούμενος έχει δικαστεί αμετακλήτως για την αξιόποινη πράξη, για την οποία έχει εκδοθεί το ευρωπαϊκό ένταλμα σύλληψης, σε κράτος μέλος της Ευρωπαϊκής 'Ενωσης, ώστε να κωλύεται η μεταγενέστερη άσκηση δίωξης, δ) αν από τις πληροφορίες που διαθέτει η δικαστική αρχή, που αποφασίζει για την εκτέλεση του εντάλματος, προκύπτει ότι ο εκζητούμενος έχει δικαστεί αμετακλήτως για τις ίδιες πράξεις σε τρίτη χώρα, εφόσον, σε περίπτωση καταδίκης, η ποινή έχει εκτιθεί ή εκτίεται ή δεν μπορεί πλέον να εκτιθεί σύμφωνα με το δίκαιο της χώρας που εξέδωσε την καταδικαστική απόφαση, ε) αν το ευρωπαϊκό ένταλμα σύλληψης έχει εκδοθεί προς το σκοπό της εκτέλεσης ποινής ή μέτρου ασφαλείας, στερητικών της ελευθερίας, εφόσον ο εκζητούμενος κατοικεί ή διαμένει στην Ελλάδα ή είναι 'Ελληνας υπήκοος και η Ελλάδα αναλαμβάνει την υποχρέωση να εκτελέσει την ποινή ή το μέτρο ασφαλείας σύμφωνα με τους ποινικούς της νόμους, στ) αν ο εκζητούμενος, με σκοπό την εκτέλεση ποινής στερητικής της ελευθερίας ή μέτρου ασφαλείας στερητικού της ελευθερίας, δεν εμφανίστηκε αυτοπροσώπως στη δίκη που οδήγησε στην έκδοση της απόφασης, ζ) αν έχει επέλθει παραγραφή του εγκλήματος ή της ποινής σύμφωνα με τους ελληνικούς ποινικούς νόμους και η αξιόποινη πράξη υπάγεται στην αρμοδιότητα των ελληνικών δικαστικών αρχών σύμφωνα με τους ελληνικούς ποινικούς νόμους, η) αν το ευρωπαϊκό ένταλμα σύλληψης έχει εκδοθεί για αξιόποινη πράξη, η οποία είτε θεωρείται κατά τους ελληνικούς ποινικούς νόμους ότι τελέστηκε εξ ολοκλήρου ή εν μέρει στο έδαφος της Ελλάδας ή σε εξομοιούμενο με αυτόν τόπο είτε για αξιόποινη πράξη, η οποία τελέστηκε εκτός του εδάφους του κράτους μέλους έκδοσης του εντάλματος και σύμφωνα με τους ελληνικούς ποινικούς νόμους, απαγορεύεται η δίωξη για το έγκλημα που διαπράττεται εκτός του εδάφους της Ελλάδας, θ) αν το πρόσωπο εναντίον του οποίου έχει εκδοθεί το ευρωπαϊκό ένταλμα σύλληψης προς το σκοπό της δίωξης, είναι υπήκοος ή κάτοικος Ελλάδας και διώκεται στην Ελλάδα για την ίδια πράξη". Ο Έλληνας δικαστής, λοιπόν, ως δικαστική αρχή εκτέλεσης του ευρωπαϊκού εντάλματος σύλληψης, αφού αρχικά ελέγξει τη νομιμότητα του εντάλματος, δηλαδή την εξωτερικά νομότυπη έκδοση (π.χ. έκδοση του εντάλματος από δικαστική αρχή) και την εσωτερική νομιμότητα αυτού (π.χ. έκδοση για αξιόποινες πράξεις και ποινές, που επιτρέπουν την παράδοση του εκζητουμένου), οφείλει, στη συνέχεια, να ερευνήσει, αν συντρέχει κάποιος από τους προβλεπόμενους στο άρθρο 11 του ν. 3251/2004, λόγους υποχρεωτικής αρνήσεως εκτελέσεως του εντάλματος και, σε καταφατική περίπτωση, να εκδώσει απορριπτική απόφαση και να αρνηθεί την παράδοση του εκζητουμένου ή, αν συντρέχει κάποιος από τους λόγους δυνητικής αρνήσεως εκτελέσεως του εντάλματος του άρθρου 12 του ίδιου νόμου, η συνδρομή του οποίου παρέχει στο δικαστή τη διακριτική εξουσία, ασκούμενη σύμφωνα με τις ισχύουσες στο ελληνικό ποινικό σύστημα αρχές, να αρνηθεί την εκτέλεση του εντάλματος. Από το συνδυασμό των παραπάνω διατάξεων συνάγεται, ότι με βάση το ευρωπαϊκό ένταλμα σύλληψης μπορεί να συλλαμβάνεται και να παραδίδεται από ένα κράτος μέλος της Ευρωπαϊκής Ένωσης, σε άλλο κράτος μέλος αυτής κάθε υπόδικος ή κατάδικος για τα εγκλήματα, που αναφέρονται στις άνω διατάξεις του ν.3251/2004, εφόσον συντρέχουν οι προαναφερθείσες θετικές προϋποθέσεις και ελλείπουν οι σχετικές υποχρεωτικές ή δυνητικές απαγορεύσεις. Όλες δε οι ανωτέρω διατάξεις του ν. 3251/2004 προκειμένου να εφαρμοστούν από τα αρμόδια όργανα της Ελληνικής Ποινικής Δικαιοσύνης, πρέπει σύμφωνα με την προαναφερόμενη παρ/φο 2 του άρθρου 1, να μην έχουν ως αποτέλεσμα την προσβολή θεμελιωδών δικαιωμάτων και αρχών που διατυπώνονται στο άρθρο 6 της Συνθήκης για την Ευρωπαϊκή 'Ενωση. Στην προκειμένη περίπτωση, από όλα τα έγγραφα του φακέλου της δικογραφίας, μεταξύ των οποίων και τα πρακτικά της πρωτοβάθμιας δίκης, σε συνδυασμό με όσα ο εκκαλών υποστήριξε προφορικά, αποδεικνύονται τα ακόλουθα: Με το με αριθμό πρωτοκόλλου Κ-17/2001-309/5-1-2023 (εκ παραδρομής αναφέρεται στην προσβαλλόμενη απόφαση ως Κ7/2002 -309/5-1-2023) Ευρωπαϊκό Ένταλμα Σύλληψης των Δικαστικών Κροατικών Αρχών, που βασίζεται στην υπ' αρ. Κio -1/95-519/2000 απόφαση του Νομαρχιακού Δικαστηρίου του Osijek (Όσιεκ) Κροατίας, σε βάρος του εκκαλούντος - εκζητούμενου υπηκόου Σερβίας, Z. M. του I., κατοίκου ... και ήδη κρατούμενου στο Κατάστημα Κράτησης Χανίων, το οποίο διαβιβάσθηκε νομίμως στις ελληνικές αρχές, μαζί με όλα τα σχετικά συνοδευτικά έγγραφα, μεταφρασμένα στην Ελληνική γλώσσα, ζητείται η σύλληψη και η προσαγωγή του προαναφερθέντος προσώπου ενώπιον των Κροατικών δικαστικών αρχών, προκειμένου να δικαστεί για εγκλήματα πολέμου κατά αμάχου πληθυσμού, δηλ. για παράβαση του άρθρου 120 παρ.1 του Βασικού Κροατικού Ποινικού Κώδικα, τιμωρούμενα με στερητικές της ελευθερίας ποινές, το ανώτατο όριο των οποίων ανέρχεται σε είκοσι (20) έτη. Συγκεκριμένα σε βάρος του ανωτέρω έχει εκδοθεί από το Νομαρχιακό Δικαστήριο του Όσιεκ της Κροατίας απόφαση προσωρινής κράτησης σύμφωνα με το άρθρο 104 παρ.1 του ΚΠΔ της Δημοκρατίας της Κροατίας, προκειμένου να δικαστεί για εγκλήματα πολέμου που διέπραξε κατά παράβαση των Συμβάσεων της Γενεύης της 12-8-1949 και των συμπληρωματικών αυτής Πρωτοκόλλων. Ειδικότερα, αυτός, σύμφωνα με το ΚΤ-136/94/3-4-2001 κατηγορητήριο της Κρατικής Εισαγγελίας του νομού Όσιεκ της Δημοκρατίας της Κροατίας με ημερομηνία 3.4.2001 κατηγορείται ότι διέπραξε εγκλήματα πολέμου και συγκεκριμένα ότι ως μέλος της πολιτοφυλακής της λεγόμενης Γραμματείας εσωτερικών υποθέσεων της πόλης Beli Manastir ανέκρινε και ξυλοκόπησε συλληφθέντες πολίτες μη σερβικής εθνικότητας, μεταξύ των οποίων τον Φ. Γ., ο οποίος συνελήφθη στα τέλη Αυγούστου 1991, τον οποίο ξυλοκόπησε με ηλεκτρικό και λαστιχένιο ρόπαλο, σε συνεργασία με τους κατηγορουμένους Ν. Μ. και Μ. Μ. τον έγδυσαν και του αφαίρεσαν 1200 γερμανικά μάρκα, ένα χρυσό δακτυλίδι, μια χρυσή αλυσίδα και ένα ρολόϊ και τα παρέδωσαν στον κατηγορούμενο Μ. Π. και κατόπιν μετέβησαν μαζί του στο σπίτι του, στο οποίο διεξήγαγαν παράνομη έρευνα και κατέσχεσαν το όπλο που κατείχε νόμιμα. Επίσης ξυλοκόπησε και τον Μ. Τ., ο οποίος συνελήφθη στις 20 Αυγούστου 1991. Το βράδυ της 17ης Οκτωβρίου 1991 στο εγκαταλειμμένο αγρόκτημα ... μεταξύ των τοποθεσιών ..., κατόπιν προηγούμενης συνεννόησης μεταξύ τους και από κοινού με τους κατηγορουμένους Σ. Σ., Μ. Χ. και Ζ. Β. με σκοπό τη δολοφονία του Β. Τ. και των τριών υιών του, Ι., Ά. και Μ., επειδή ήταν Κροάτες, αφού τους μετέφεραν από τη Γραμματεία Εσωτερικών Υποθέσεων και τους οδήγησαν στο προαναφερθέν αγρόκτημα, τους έβγαλαν από το όχημα και τους πυροβόλησαν θανάσιμα. Οι ανωτέρω πράξεις είναι επίσης αξιόποινες και κατά την ελληνική ποινική νομοθεσία ως από κοινού και κατά συρροή τελεσθείσες ληστεία, αρπαγή, ανθρωποκτονία με πρόθεση (αρθρ. 45, 94§1, 380§1-2, 322§1, 299§1 ΠΚ) με επαπειλούμενες ποινές ισόβια και πρόσκαιρη κάθειρξη. Το Συμβούλιο Εφετών Κρήτης, στην περιφέρεια του οποίου συνελήφθη ο εκζητούμενος, αρμοδίως επελήφθη της υποθέσεως για την εκτέλεση του εντάλματος, κατ' άρθρο 9 παρ. 3 του Ν. 3251/2004, καθόσον ο εκκαλών, κατά την προσαγωγή του, ενώπιον της Εισαγγελέως Εφετών Κρήτης, δήλωσε ότι δεν συγκατατίθεται να προσαχθεί στο κράτος έκδοσης του εντάλματος, προκειμένου να δικαστεί για τις ως άνω πράξεις. Περαιτέρω, προέκυψε ότι ο εκκαλών είναι πράγματι το πρόσωπο, σε βάρος του οποίου εκδόθηκε το ένταλμα αυτό, ενώ αντίθετα δεν προέκυψε ότι συντρέχει κάποια από τις περιπτώσεις υποχρεωτικής ή δυνητικής απαγορεύσεως εκτελέσεως του εν λόγω ευρωπαϊκού εντάλματος που προβλέπουν οι διατάξεις των άρθρων 11 και 12 του ως άνω νόμου, ούτε ότι η εκτέλεση του ένδικου ευρωπαϊκού εντάλματος θα έχει ως αποτέλεσμα την προσβολή των θεμελιωδών δικαιωμάτων και αρχών που διατυπώνονται στο Σύνταγμα και στο άρθρο 6 της Συνθήκης για την Ευρωπαϊκή Ένωση (ΕΣΔΑ) κατά το άρθρο 1 παρ.2 εδ.α' του ως άνω νόμου, ενώ για τις συγκεκριμένες πράξεις επιτρέπεται η εκτέλεση του Ε.Ε.Σ. χωρίς έλεγχο του διπλού αξιοποίνου καθόσον εμπίπτουν στις αναφερόμενες στο αρθρ.10§2 στοιχ.ιδ',ιστ',ιη' Ν.3251/2004 πράξεις. Ενόψει των ανωτέρω, προκύπτει ότι το ένδικο ευρωπαϊκό ένταλμα σύλληψης περιέχει όλα τα οριζόμενα στο άρθρο 2 Ν. 3251/2004 στοιχεία και ειδικότερα, προσδιορίζονται τα στοιχεία ταυτότητας του εκζητούμενου, η ιθαγένειά του, όνομα, διεύθυνση, στοιχεία της δικαστικής αρχής έκδοσης του εντάλματος, μνεία του εθνικού εντάλματος σύλληψης, στο οποίο βασίστηκε η έκδοση του ευρωπαικού εντάλματος, η φύση και ο νομικός χαρακτηρισμός των παραπάνω αξιόποινων πράξεων, για τις οποίες ζητείται η παράδοσή του στις Κροατικές Δικαστικές Αρχές, περιγραφή των περιστάσεων τέλεσης, στις οποίες περιλαμβάνονται ο χρόνος και ο τόπος τέλεσης, η μορφή συμμετοχής (αυτουργός) του εκζητούμενου σε αυτές καθώς και οι νομικές διατάξεις που προβλέπουν και τιμωρούν τις εν λόγω πράξεις. Στην έφεσή του ο εκκαλών επικαλείται ότι ο ίδιος δεν έχει καμία συμμετοχή στις αποδιδόμενες σε αυτόν πράξεις και ότι η έκδοσή του ζητείται για λόγους πολιτικής σκοπιμότητας λόγω της σερβικής του καταγωγής. Οι λόγοι αυτοί είναι απορριπτέοι ως αβάσιμοι καθόσον, όπως ήδη ανωτέρω εκτέθηκε, το Συμβούλιο Εφετών, το οποίο κρίνει επί του αιτήματος εκτέλεσης Ε.Ε.Σ. με την διαδικασία των διατάξεων του Ν.3252/2004, δεν ερευνά την ουσιαστική βασιμότητα της κατηγορίας και την ύπαρξη επαρκών ενδείξεων σε βάρος του εκζητουμένου προσώπου, καθώς ο έλεγχος αυτός ανήκει στην αρμοδιότητα των δικαστικών αρχών του κράτους εκδόσεως του Ε.Ε.Σ. Εξάλλου, από το σύνολο του αποδεικτικού υλικού και την εν γένει διαδικασία δεν προέκυψε ότι η δίωξη σε βάρος του εκζητουμένου από τις κροατικές δικαστικές αρχές είναι προσχηματική και αποβλέπει στη δίωξή του εξαιτίας της εθνοτικής καταγωγής του, ούτε ότι θα απειληθεί η ζωή του και θα προσβληθεί η αξιοπρέπεια και τα ανθρώπινα δικαιώματά του εξαιτίας του γεγονότος αυτού, ώστε να τύχει εφαρμογής είτε το άρθρο 1§2 Ν.3251/2004, όπως τροπ. με αρθρ.28 Ν.4947/2022, είτε το άρθρο 438 στοιχ.γ'-στ' ΚΠΔ. Προσέτι, όπως προκύπτει από τα συνοδευτικά του παρόντος εντάλματος έγγραφα, την έκδοσή του έχει ζητήσει και η Σερβία για όμοια εγκλήματα που έλαβαν χώρα στην ίδια πόλη (Beli Manastir της Κροατίας) το ίδιο χρονικό διάστημα. Κατόπιν των ανωτέρω και μη υπάρχοντος άλλου λόγου εφέσεως προς έρευνα, η κρινόμενη έφεση κατά της με αριθμό 81/2024 απόφασης του Συμβουλίου Εφετών Κρήτης πρέπει να απορριφθεί στο σύνολό της ως αβάσιμη κατ' ουσία και να επιβληθούν στον εκκαλούντα τα δικαστικά έξοδα της ποινικής διαδικασίας κατ' άρθρο 578 παρ.1 ΚΠΔ.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Δέχεται τυπικά και απορρίπτει κατ' ουσίαν την από 21-5-2024 έφεση του Z. M. του I., υπηκόου Σερβίας, κατοίκου ... και ήδη κρατουμένου στο Κ.Κ. Χανίων, κατά της με αριθμό 81/2024 απόφασης του Συμβουλίου Εφετών Κρήτης, με την οποία αποφασίστηκε η εκτέλεση σε βάρος του ανωτέρω εκκαλούντος του με αριθμό πρωτοκόλλου Κ-17/2001-309/5-1-2023 Ευρωπαϊκού Εντάλματος Σύλληψης των Δικαστικών Κροατικών Αρχών, το οποίο βασίζεται στην υπ' αρ. Κio-1/95-519/2000 απόφαση του Νομαρχιακού Δικαστηρίου του Osijek (Όσιεκ) Κροατίας. Επιβάλλει στον εκκαλούντα τα δικαστικά έξοδα της ποινικής διαδικασίας που ανέρχονται στο ποσό των τετρακοσίων (400) ευρώ. Κρίθηκε και αποφασίσθηκε στην Αθήνα στις 22 Ιουλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 24 Ιουλίου 2024. Η ΠΡΟΕΔΡΕΥΟΥΣΑ Ο ΓΡΑΜΜΑΤΕΑΣ ΑΡΕΟΠΑΓΙΤΗΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρο 22 παρ.1 του ν. 3251/2004, άρθρου 1 παρ. 1, άρθρο 28, άρθρο 6, άρθρου 2 παρ.1, άρθρο 5, άρθρου 10, άρθρο 11, άρθρο 30 του ν. 4947/23, άρθρο 12, άρθρο 12 παρ.1 του Ν.4596/2019, άρθρο 12 παρ.2 του Ν.4596/2019, άρθρο 31 του Ν. 4947/2022, άρθρο 36, άρθρο 11 του ν. 3251/2004, άρθρου 12, άρθρου 1, άρθρου 120 παρ.1, άρθρο 104 παρ.1 του ΚΠΔ, άρθρο 9 παρ. 3 του Ν. 3251/2004, άρθρων 11, άρθρο 1 παρ.2 εδ.α', άρθρο 2, άρθρο 1, άρθρο 438 στοιχ.γ', άρθρο 578 παρ.1, άρθρο 22, άρθρου 2, άρθρο 30, άρθρο 31, άρθρου 120, άρθρο 104, άρθρο 9, άρθρο 438, άρθρο 578
Article Codes: ΠΚ|ΚΠΔ
Law References: Ν.4947/2022|ν.3251/2004|Ν.4596/2019|Ν.3251/2004|ν.4947/23
Total Articles Cited: 28

DATES MENTIONED: 5-1-2023|21-5-2024|23-6-2022|12-8-1949|3-4-2001|24-07-2024|20-08-1991|22-07-2024

SOURCE: https://areiospagos.gr/nomologia/apofaseis_DISPLAY.asp?cd=RY18ZN125HT2DCSSI2GHI3LQ5CGH1E&apof=985_2024&info=ΠΟΙΝΙΚΕΣ -  ΣΤ